સારાંશ માટે દસ્તાવેજ: 15 વર્ષની વયની, શ્યામ વર્ણની દુબળી-પાતળી અંકિતા (નામ બદલ્યું છે)ની આ વાતો કોઈને પણ ખળભળાવી શકે છે.

આ ઘટના જ્યાં બની હતી એ વિસ્તાર બિહારના સારણ જિલ્લાના એકમા થાણા હેઠળનો છે.

પરસાગઢ પ્રાઇવેટ સ્કૂલની દસમા ધોરણની વિદ્યાર્થિની અંકિતાના કહેવા મુજબ, તેના પર છેલ્લા નવ મહિનાથી બળાત્કાર કરવામાં આવતો હતો.

અંકિતાએ બીબીસીને કહ્યું હતું, "એ નવ મહિનામાં એક મહિનો સ્કૂલ બંધ રહી ત્યારે મારા પર રેપ કરવામાં આવ્યો ન હતો..."

આ મામલામાં અત્યાર સુધીમાં છ લોકોની ધરપકડ કરવામાં આવી છે, જેમાં સ્કૂલના પ્રિન્સિપાલ અને એક શિક્ષકનો સમાવેશ થાય છે.

સારણના પોલીસ વડા હરકિશોર રાયે બીબીસીને કહ્યું હતું, "પીડિતાનું નિવેદન નોંધવામાં આવ્યું છે. 

તેનું તબીબી પરિક્ષણ કરાવવામાં આવ્યું છે. અમે રિપોર્ટની રાહ જોઈ રહ્યા છીએ. છ લોકોની ધરપકડ કરવામાં આવી છે."

પીડિતા ચૂપ શા માટે રહી?

પીડિતાને સધિયારો આપી રહેલા તેના પિતા

આ કિસ્સામાં એક વીડિયો (કથિત સામૂહિક બળાત્કારનો) વાઇરલ થયાની વાત વારંવાર કહેવામાં આવી રહી છે, પણ અંકિતાએ આવો કોઈ વીડિયો બન્યાનો ઇન્કાર કર્યો છે. 

એ સાથે એ સવાલ વારંવાર કરવામાં આવી રહ્યો છે કે અંકિતા નવ મહિના સુધી ચૂપ શા માટે રહી હતી?

શું તમે આ વાંચ્યું?

બીબીસીએ આ સવાલ અંકિતાના પિતાને પૂછ્યો હતો. તેમણે કહ્યું હતું, "અંકિતાની માતા માનસિક રીતે કમજોર છે.” 

"પરસા બજાર બોમ્બકાંડમાં થયેલી સજા હેઠળ છેલ્લાં બે વર્ષથી હું જેલમાં હતો. થોડા મહિના પહેલાં જેલમાંથી જામીન પર છૂટીને ઘરે આવ્યો ત્યારે મને આ વાત જાણવા મળી હતી."

કથિત રીતે નવ મહિનાથી ચાલી રહેલો આ કાંડ પાંચમી જુલાઈએ બહાર આવ્યો હતો. 

પાંચમી જુલાઈએ સ્કૂલમાં લંચ બ્રેક દરમ્યાન અંકિતા ઘરે પાછી આવી ગઈ હતી. 

અંકિતાના કાકાએ કહ્યું હતું, "એ વખતે અંકિતાના કપડામાં લોહીના ડાઘ હતા. તેની માતાએ આ વાત તેના પિતાને કહી ત્યારે પિતાએ અંકિતાને તેનું કારણ પૂછ્યું હતું.”

"એ પછી અમને સમગ્ર ઘટનાની ખબર પડી હતી અને અમે પોલીસમાં ફરિયાદ કરી હતી."

મહિલા પંચે લીધી નોંધ

આ સ્કૂલમાં કથિત ઘટના બની હતી

આ મામલે સ્કૂલના 15 વિદ્યાર્થીઓ, પ્રિન્સિપલ અને બે શિક્ષકો વિરુદ્ધ ફરિયાદ નોંધાવવામાં આવી છે. 

રાજ્યના મહિલા પંચે પણ આ ઘટનાની નોંધ લીધી છે. 

મહિલા પંચનાં સભ્ય ઉષા વિદ્યાર્થીએ બીબીસીને કહ્યું હતું, "અમે આ ઘટનાનો રિપોર્ટ માગ્યો છે. ઘટના સાચી હોવાનું જાણવા મળશે તો પંચની સર્વોચ્ચ અગ્રતા દોષી લોકોને ઝડપથી સજા કરાવવાની...\nદસ્તાવેજની સમાન ભાષામાં સારાંશ:
"મારા પર સ્કૂલમાં બળાત્કાર થતો હતો...સ્કૂલના છોકરાઓ, ટીચર, પ્રિન્સિપાલ..બધા રેપ કરતા હતા અને હું ઘરે આવીને અવાચક થઈ જતી હતી."